{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":10,"n_cols":6,"rows_kept":10,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zainteresiranom javnošću o Nacrtu Odluke o izmjenama i dopunama strukovnog kurikuluma za stjecanje kvalifikacije PRODAVAČ (440933) prema dualnom modelu obrazovanja  u obrazovnom sektoru EKONOMIJA, TRGOVINA I POSLOVNA ADMINISTRACIJA u dijelu koji se odnosi na kadrovske uvjete iz nastavnih predmeta Osnove trgovine, Prehrambena roba, Nabavno poslovanje, Radne procedure, Aranžiranje i estetsko oblikovanje, Komunikacija u prodavaonici, Trgovačka praksa, Kućni namještaj, Tekstil, Obuća i kožna galanterija, Uradi sam, Vrtlarenje, Školski i uredski pribor, Kućanski aparati, Elektronika, Automobili i autodijelovi, Željezarija, Neprehrambena roba, Prodajno poslovanje, Matematika u prodaji, Informatika u prodaji, Priprema prodaje, Zaključivanje prodaje, Komunikacija u prodavaonici, E-trgovina, Trgovačka praksa, način provedbe završnoga rada i broj sati izvođenja nastave u nastavnom predmetu Trgovačka praksa u modelu organizacije odgojno-obrazovnog rada - 2.krug"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"KSANDRA SINOŽIĆ","ODLUKU","Poštovani, slažem sa  Odlukom o izmjenama i dopunama strukovnog kurikuluma za stjecanje kvalifikacije PRODAVAČ ( 440933) prema dualnom modelu obrazovanja u obrazovnom sektoru EKONOMIJA, TRGOVINA I POSLOVNA ADMINISTRACIJA,","Primljeno na znanje","Zahvaljujemo na sudjelovanju u e-savjetovanju."]
[2,"Biljana Čugura","ODLUKU","Poštovani,\nPredmet Pravno okruženje poslovanja svojim nastavnim sadržajem i prema trenutno važećim propisima o izboru udžbenika za navedeni predmet i kukrikulumu jeste u domeni pravnih znanosti.Nastavni sadržaj uključuje stvarno pravo, pravo intelektualnog vlasništva, pravno uredjenje radnih odnosa, autorska prava i niz drugih pravnih institucija i uredjenja pravnih odnosa koji su primjenjivi u ekonomskom okruženju. Smatram neopravdanim prijedlog da dipl.ekonomisti ili magistri ekonomije mogu predavati predmet Pravno okruženje poslovanja. Jednako tako bi i dipl.pravnici i magistri prava mogli predavati i Osnove ekonomske teorije, Javne financije i Bankarstvo i osiguranje, budući su sadržaj tih srednjoškolskih  predmeta položili tijekom studiranja prava kroz istoimene obvezne predmete.","Nije prihvaćen","Nastavni predmet Pravno okruženje poslovanja nije predmet ovog e-savjetovanja jer navedeni nastavni predmet nije sastavni dio strukovnog kurikuluma za stjecanje kvalifikacija prodavač prema dualnom modelu obrazovanja."]
[3,"Jasminka Turina Luketić","ODLUKU","Poštovani, iako sam diplomirana ekonomistica ne smatram ispravnim da nastavu u predmetu Matematika izvode osobe koje  nisu  profesori matematike / magistri edukacije matematike.\n\nS poštovanjem,\nJasminka Turina Luketić, prof.mentor","Primljeno na znanje","Ishodi učenja predviđeni strukovnim kurikulumom za stjecanje kvalifikacije prodavač (440933) prema dualnom modelu obrazovanja u nastavnom predmetu Matematika u prodaji odnose se na gospodarsku matematiku i to na \nkalkulaciju maloprodajne cijene\npostotni račun u trgovini i mjerne jedinice u trgovini. Ishodi učenja ostvaruju se većim dijelom u trgovačkom praktikumu simuliranjem stvarnih radnih situacija."]
[4,"RUTH ČRETNIK","ODLUKU","Poštovani!\nslažem se s Odlukom o izmjenama i dopunama strukovnog kurikuluma za stjecanje kvalifikacije PRODAVAČ (440933) u obrazovnom sektoru EKONOMIJA, TRGOVINA I POSLOVNA ADMINISTRACIJA u dijelu koji se odnosi na uvrštenje svih stručnih specijalista (stečenih 300 ECTS bodova) u kurikulum. \nS poštovanjem\nRuth Čretnik","Primljeno na znanje","Zahvaljujemo na sudjelovanju u e-savjetovanju."]
[5,"Dunja Novak","ODLUKU","Poštovani! U potpunosti se slažem sa  Odlukom o izmjenama i dopunama strukovnog kurikuluma za stjecanje kvalifikacije PRODAVAČ ( 440933) prema dualnom modelu obrazovanja u obrazovnom sektoru EKONOMIJA, TRGOVINA I POSLOVNA ADMINISTRACIJA, gdje dajete mogućnost magistrima ekonomije, diplomiranim ekonomistima mogućnost poučavanja Matematike u prodaji. Smatram kako su magistri ekonomije, educirani za taj dio matematike u potpunosti. \nS poštovanjem.\nDunja Novak","Primljeno na znanje","Zahvaljujemo na sudjelovanju u e-savjetovanju."]
[6,"MIRELA PALAVRA","ODLUKU","U srednjoj strukovnoj školi radim 22 godine, gdje sam između ostalog, predavala i prodavačima matematiku po starom modelu te po eksperimentalnom, u koji je naša škola bila uključena. Prvih godina satnica je bila 2 sata tjedno, a u nastavni program svakog razreda uključen dio gospodarske matematike koji je sad predviđen u Matematici u prodaji što mi govori da smo kao prof. matematike (ili kasnije mag. edukacije matematike) tada bili kvalificirani za poučavati teme kao što je postotni račun, kamatni račun ili kalkulacija cijene proizvoda. Zaista sada ne mogu naći ni jedan razlog zašto to ne bismo mogli i dalje, tim više što je u novim strukovnim kurikulumima za zanimanja kuhar i konobar (dualni model obrazovanja) smanjena satnica matematike na 1 sat tjedno čime smo već izgubili određeni broj sati.","Primljeno na znanje","Ishodi učenja predviđeni strukovnim kurikulumom za stjecanje kvalifikacije prodavač (440933) prema dualnom modelu obrazovanja u nastavnom predmetu Matematika u prodaji odnose se na gospodarsku matematiku i to na \nkalkulaciju maloprodajne cijene\npostotni račun u trgovini i mjerne jedinice u trgovini. Ishodi učenja ostvaruju se većim dijelom u trgovačkom praktikumu simuliranjem stvarnih radnih situacija."]
[7,"SNJEŽANA VARGA","ODLUKU","Poštovani, smatram vrlo problematičnim (da ne kažem skandaloznim) prijedlog da predmet Matematika u prodaji predaju magistri ekonomije... Moje je mišljenje da Matematiku, a to uključuje i Matematiku u prodaji, trebaju predavati stručnjaci koji su se školovali za to, dakle profesori matematike odnosno magistri edukacije matematike. Možda (samo možda) bi se moglo raspravljati o tome da li se to može omogućiti i ekonomistima u nedostatku profesora matematike, ali da se profesore matematike isključi je stvarno sramotno. To je otprilike isto kao da se regulira zakonom da kada se razbolimo možemo na pregled ići kod veterinara umjesto kod liječnika.","Primljeno na znanje","Ishodi učenja predviđeni strukovnim kurikulumom za stjecanje kvalifikacije prodavač (440933) prema dualnom modelu obrazovanja u nastavnom predmetu Matematika u prodaji odnose se na gospodarsku matematiku i to na \nkalkulaciju maloprodajne cijene\npostotni račun u trgovini i mjerne jedinice u trgovini. Ishodi učenja ostvaruju se većim dijelom u trgovačkom praktikumu simuliranjem stvarnih radnih situacija."]